Publication: Magyar Közlöny
Issue: MK-1999-27 (Year: 1999, Number: 27)
Era: 1990-2004
Section: a 9/1999. (III. 31.) PM rendelethez
Paragraph Index: 2255

5. Tábornoki rendfokozati parolik 150 mm hosszú — a csúcsán elhelyezett hurokkal együtt — és 38 mm széles ékalakban kialakított arany színű +paszománnyal borított és arany színű súlytással szegélyezett paroli. Az ékalak kétoldalán egymástól 15-15 mm-re, 3-3 db, összesen 6 db vitézkötés, csúcsánál pedig egy hurok található a súlytásból kialakítva. A paroli egyenes végétől 45 mm-re egy ezüst színű tábornoki tölgyfalomb van. 5.1. Dandártábornok A paroli egyenes végétől a csillag középpontjáig számítva 15 mm-re 1 db, 18 mm átmérőjű, hatágú, ezüst színű csillag található a hossztengely vonalán. 1999/27. szám 5.2. Vezérőrnagy A paroli egyenes végétől a csillag középpontjáig számítva 15 mm-re, szélétől 13 mm-re 1 db, attól 15 mm-re további 1 db, összesen 2 db, 18 mm átmérőjű, hatágú, ezüst színű csillag található a hossztengelyre merőlegesen. 5.3. Altábornagy A paroli egyenes végétől a csillag középpontjáig számítva 15 mm-re, egymástól 15 mm-re a hossztengelyre merőlegesen 2 db, az egyenes végétől 30 mm-re a hossztengelyen 1 db, összesen 3 db, 18 mm átmérőjű, hatágú, ezüst színű csillag található.

Source: https://magyarkozlony.hu/hivatalos-lapok/9a9cf91e894c223daf4f422c4ff3939a175a3dd0/dokumentumok/cfdda7ae12cc433c714d617b11f21b093ff42b3e/letoltes